[bookmark: _GoBack]VENDIM                                
Nr. 2, datë 9.4.2014

PËR SHPËRNDARJEN E FONDIT PËR INFRASTRUKTURËN VENDORE, THIRRJA 
E PARË 

Në mbështetje të nenit 100 të Kushtetutës dhe të nenit 15 e të aneksit 3, të  ligjit nr. 185, datë 28.12.2013, “Për buxhetin e vitit 2014”, Komiteti për Zhvillimin e Rajoneve

VENDOSI:

1. Shpërndarjen e fondeve për projekte të infrastrukturës vendore, në vlerën 3 500 000 000 (tre miliardë e pesëqind milionë) lekë, pjesë e Fondit për Zhvillimin e Rajoneve për vitin 2014, sipas tabelës 1, bashkëlidhur këtij vendimi. 
 2. Të gjitha njësitë e qeverisjes vendore, projektet e të cilave miratohen për t’u financuar, sipas pikës 2 të këtij vendimi, duhet të paraqesin pranë sekretariatit teknik për infrastrukturën vendore, në Ministrinë e Zhvillimit Urban dhe Turizmit, brenda datës 30 prill 2014, një kalendar me të gjitha afatet e prokurimit publik dhe zbatimit të punimeve të ndërtimit e përdorimit të fondeve (realizimit të investimit), për të vlerësuar realizimin e investimeve, përpara çeljes së fondeve për projektet e miratuara sipas pikës 2 të këtij vendimi.
3. Të gjitha njësitë e qeverisjes vendore, projektet e të cilave miratohen për t’u financuar, sipas pikës 2 të këtij vendimi, duhet të kryejnë procedurat e prokurimit publik dhe të lidhjes së kontratës përkatëse për zbatimin e punimeve të ndërtimit deri në fillim të gjashtë mujorit të dytë të vitit 2014. Për fondet e projekteve të paprokuruara sipas këtij afati, Komiteti për Zhvillimin e Rajoneve ka të 
drejtën për të rishqyrtuar financimin dhe rialokimin e fondeve të këtij financimi për një projekt tjetër.
 4. Ngarkohen Ministria e Zhvillimit Urban dhe Turizmit dhe Fondi Shqiptar i Zhvillimit të bëjnë monitorimin dhe raportimin e ecurisë së zbatimit të projekteve pranë Njësisë së Bashkërendimit të Programeve Zhvillimore dhe Planifikimit Strategjik, pjesë e Departamentit të Programimit të Zhvillimit të Financimeve dhe Ndihmës së Huaj, sipas kalendarit të paraqitur nga njësitë e qeverisjes vendore, sipas pikës 3 të këtij vendimi.
5. Ngarkohen ministri i Zhvillimit Urban dhe Turizmit, ministri i Financave dhe Departamenti i Programimit të Zhvillimit, Financimeve dhe Ndihmës së Huaj, në Kryeministri, për zbatimin e këtij vendimi.
Ky vendim hyn në fuqi menjëherë pas botimit në Fletoren Zyrtare.
Kryetari
Edi Rama

Zëvendëskryeministri				Anëtar
Ministri i Financave				Anëtar
Ministri i Zhvillimit Urban dhe Turizmit		Anëtar 
Ministri i Transportit dhe Infrastrukturës	 	Anëtar 
Ministri i Zhvillimit Ekonomik, Tregtisë 		
dhe Sipërmarrjes 				Anëtar
Ministri i Arsimit dhe Sportit			Anëtar 
Ministri i Shëndetësisë				Anëtar 
Ministri i Bujqësisë, Zhvillimit Rural dhe
Administrimit të Ujërave	 			Anëtar 
Ministri i Kulturës				Anëtar 
Ministri i Mjedisit				Anëtar 
Ministri i Punëve të Brendshme			Anëtar
Ministri i Shtetit për Çështjet Vendore		Anëtar 
Kryetari i Shoqatës së Bashkive të Shqipërisë	Anëtar 
Kryetari i Shoqatës së Komunave të Shqipërisë	Anëtar 
Kryetari i Shoqatës së Qarqeve të Shqipërisë 	Anëtar Kryetari i Shoqatës për Autonomi Vendore		Anëtar

	[bookmark: RANGE!A1:E78]Lista I. Projektet e infrastrukturës vendore për financim nga Thirrja e Parë

	NR
	Autoriteti Kontraktues
	EMËRTIMI I PROJEKTIT
	Vlera e plotë 
e projektit
	Vlera e financimit për 2014

	 
	 
	Qarku Berat
	 
	 

	1
	Bashkia Berat
	Rikonstruksion i shëtitores së bulevardit “Osumi”
	163,557,180
	110,925,598

	2
	Bashkia Berat
	Rivitalizim i parkut perëndimor të qendrës dhe nënkalimi i unazës perimetrale
	100,970,229
	70,393,714

	3
	Këshilli i Qarkut Berat
	Rehabilitimi i veprave të artit në rrugët rurale
	53,327,846
	38,929,328

	4
	Bashkia Çorovodë
	Unaza e qytetit, segmenti 2
	98,592,493
	70,493,632

	 
	 
	Qarku Dibër
	 
	 

	5
	Bashkia Bulqizë
	Sistemim-asfaltim rrugë Blloku i poshtëm, lagjja “Gjeologu”
	24,000,047
	21,600,042

	6
	Bashkia Burrel
	Kompleksi i lodrave Burrel
	70,208,003
	49,049,762

	 
	 
	Qarku Durrës
	 
	 

	7
	Bashkia Durrës
	Rruga paralel me murin rrethues të portit 
	327,510,302
	228,257,211

	8
	Bashkia Durrës
	Rikualifikim i sheshit “Iliria”
	165,484,000
	116,293,640

	9
	Bashkia Durrës
	Realizimi i korsive të biçikletave, gjelbërimit dhe ndriçimit në rrugën “Pavarësia” 
	204,528,312
	141,769,818

	10
	Bashkia Fushe-Krujë
	Rikonstruksioni i Rrugës së Durrësit, Fushë-Krujë
	134,044,874
	95,171,861

	 
	 
	Qarku Elbasan
	 
	 

	11
	Bashkia Elbasan
	Sistemim asfaltim i rrugës “Qemal Stafa”, nga shkolla “Jorgji Dilo” deri në unazën lindore (loti 1,2,3)
	298,472,265
	206,630,586

	12
	Bashkia Elbasan
	Sistemim asfaltim i rrugës "Hysejn Bakalli" e "Ali Zyma", lagjja “Emin Motraxhiu”
	98,003,682
	70,072,633

	13
	Bashkia Elbasan
	Ndërtim i rrugës së re nga kryqëzimi i rrugës “28 Nëntori” deri në kryqëzimin e rrugës “Rinia”
	12,083,355
	10,875,020

	14
	Bashkia Elbasan
	Ndërtim i rrugës “Shefqet Daiu”,  Unaza Veriore, segmenti A-B lagjja “11 Nëntori” 
	23,408,971
	21,068,074

	15
	Bashkia Elbasan
	Lyerje dhe suvatim fasadash në qendër (bulevardi "Aqif Pasha" dhe rruga "Qemal Stafa")
	48,948,028
	35,242,580

	16
	Bashkia Elbasan
	Ndriçuesit e tre rrugëve "Aqif Pasha"," Qemal Stafa", "Thoma Kalefi"
	43,190,000
	31,096,800

	17
	Bashkia Elbasan
	Ndërtim i segmentit të rrugës "Lef Nosi",  lagja “5 Maji”, rrugë e re që hapet
	19,840,465
	17,856,419

	18
	Bashkia Librazhd
	Rehabilitimi i qendrës së qytetit dhe lyerja e fasadave
	57,418,994
	41,341,676

	19
	Bashkia Gramsh
	Sistemim asfaltim dhe gjelbërim rreth Pallatit të Kulturës
	8,733,137
	7,859,823

	20
	Bashkia Gramsh
	Sistemim dhe gjelbërim i territorit pranë fushës së vjetër të sportit
	1,661,933
	1,495,740

	 
	 
	Qarku Fier
	 
	 

	21
	Bashkia Fier
	Rikonstruksioni i bulevardit "Jakov Xoxa"
	    200,205,812 
	139,746,127

	22
	Bashkia Lushnjë
	Rikualifikim i sheshit, unifikim fasadash
	132,578,702
	90,930,878

	23
	Bashkia Lushnjë
	Rotonda e Plugut-Postobllokut, rruga e hyrjes Lushnjë-Tiranë
	110,934,950
	76,563,815

	24
	Bashkia Ballsh
	Sistemimi i rrugëve të brendshme dhe gjelbërimi i blloqeve të banimit në qytet Ballsh
	50,936,080
	36,673,978

	25
	Bashkia Divjakë
	Shëtitore Rruga Divjakë-Pisha
	40,000,000
	34,800,000

	 
	 
	Qarku Gjirokastër
	 
	 

	26
	Bashkia Gjirokastër
	Projekte në parkun e Viroit (1) Sistemim i parkut Viroit; (2) Rikonstruksion i rrugës në parkun e "Viroit" nga ana e qytetit; (3) Ndriçim i trotuarit në parkun e "Viroit" nga ana e qytetit.
	79,699,335
	54,585,025

	27
	Bashkia  Gjirokastër
	Rruga pranë shtëpisë së Ismail Kadaresë
	37,532,014
	33,778,813

	28
	Bashkia  Gjirokastër
	Projektet e infrastukturës rrugore të qytetit, loti I, loti 2, loti 3
	104,403,343
	71,926,374

	29
	Bashkia  Gjirokastër
	Shëtitorja Gjirokastër, Parku i Viroit (pedonale dhe ndriçim)
	180,791,997
	124,862,318

	30
	Bashkia Këlcyrë
	Sistem-asfaltim unaza Këlcyrë
	      10,000,000 
	9,000,000

	31
	Komuna Ҫarshovë
	Ura Vllaho Pisllotere
	20,000,000
	18,000,000

	32
	Bashkia Përmet
	Rikonstruksion i trotuareve në bllokun e Qendrës, Përmet
	      30,600,305 
	27,540,275

	33
	Bashkia Tepelenë
	Rikonstruksioni i sheshit të Tepelenës dhe hyrjes së kalasë së Tepelenës
	67,051,368
	48,276,985

	34
	Bashkia Tepelenë
	Studimi urbanistik dhe infrastruktura e zonës së spitalit
	27,000,000
	24,300,000

	 
	 
	Qarku Korçë
	 
	 

	35
	Bashkia Ersekë
	Rikonstruksioni i sheshit "Rilindja"
	52,587,093
	37,862,707

	36
	Bashkia Maliq
	Sistemim trotuari, qyteti Maliq
	40,942,231
	36,848,008

	37
	Bashkia Pogradec
	Sistemim rrugësh blloku lagja nr.1 (Trekëndëshi)
	81,811,839
	58,495,465

	38
	Bashkia Korçë
	Sheshi dhe rrugicat tek kulla “Panorama”, sheshi tek Teatri
	241,914,630
	166,940,241

	39
	Bashkia Korçë
	Rikonstruksion i parkut “Rinia”
	304,502,223
	206,823,401

	 
	 
	Qarku Lezhë
	 
	 

	40
	Bashkia Lezhë
	Rikualifikimi i sheshit të qendrës "Besëlidhja" 
	60,113,215
	41,781,515

	41
	Bashkia Lezhë
	Rikualifikim i sheshit "Gjergj Kastrioti"
	    100,756,437 
	68,840,852

	42
	Bashkia Lezhë
	Ndriçimi dhe sistemi i rrugës hyrëse të Lezhës, segmenti Ura e Drinit- Rotonda
	      41,733,007 
	30,047,765

	43
	Bashkia Lezhë
	Rikualifikimi i lulishtes para memorialit të Skënderbeut, "Rruga e Poetëve"
	28,000,000
	25,200,000

	 
	 
	Qarku Shkodër
	 
	 

	44
	Komuna Velipojë
	Shëtitorja Velipojë, loti II
	55,397,368
	39,886,105

	45
	Bashkia Shkodër
	Blloku i pallateve Vau i Dejës
	      39,474,921 
	35,527,429

	46
	Bashkia Pukë
	Shërbime në fasadat e pallateve të rrugës kryesore të qytetit Pukë
	7,342,813
	6,608,532

	47
	Komuna Rrethinat, Shkodër
	Sistemim dhe asfaltim i rrugës Qendër Grudë e Re - Qendër Golem
	31,475,005
	28,327,505

	 
	 
	Qarku Tiranë
	 
	 

	48
	Njësia Bashkiake nr.6, Tiranë
	Rehabilitim blloqesh, 2 blloqe, blloku B (ndërmjet rrugëve "Llazo Miho" dhe "Ali Kelmendi") dhe blloku C (ndërmjet rrugëve "Ali Kelmendi" dhe "Tanush Frashëri")
	51,551,809
	37,117,302

	49
	Komuna Farkë
	Sistemim dhe asfaltim i rrugëve përreth liqenit Farkë, shëtitore, ndërtim KUB, KUZ, aksi 1, aksi 2
	      39,576,000 
	34,118,400

	50
	Bashkia Kavajë
	Rikonstruksion i sheshit i xhamisë Kubelikë
	200,000,000
	140,450,000

	 
	 
	Qarku Vlorë
	 
	 

	51
	Komuna Finiq
	Sistemimi i bulevardit qendror Finiq
	60,000,000
	43,200,000

	52
	Bashkia Himarë
	Rikonstruksioni i rrugës me lagjen Kondraqe-Qendër-Kallam, Dhërmi
	50,212,134
	36,152,736

	53
	Bashkia Himarë
	Projekti i shëtitores buzë detit, Qeparo
	82,437,469
	57,142,790

	54
	Bashkia Konispol
	Rikonstruksion qendra e qytetit Konispol,Sarandë
	40,132,515
	36,119,264

	55
	Bashkia Himarë 
	Rehabilitim sheshi, fshati Kudhës
	10,712,906
	9,641,615

	56
	Bashkia Orikum
	Bulevardi përgjatë unazës së re, Orikum
	23,299,285
	20,969,357

	57
	Bashkia Orikum
	Rikonceptimi i sheshit para Bashkisë Orikum
	15,202,832
	13,682,549

	58
	Bashkia Selenicë 
	Rikonceptim i qendrës së qytetit, Selenicë
	60,400,000
	43,488,000

	59
	Bashkia Vlorë
	Projekt pilot për integrimin e zonës informale
	97,650,240
	67,319,922

	 
	TOTALI
	4,862,943,994
	3,500,000,000



Shënim
1. Vlera e plotë e projektit përfaqëson vlerën që financohet nga Fondi për Zhvillimin e Rajoneve (shtrirë në 2 vite: për 2014 dhe për 2015). 
2. Vlera e financimit për vitin 2014 tregon vlerën e financimit që vihet në dispozicion nga Fondi për Zhvillimin e Rajoneve për vitin 2014.
3. Diferenca e financimit të vlerës së plotë (pas prokurimit) me vlerën e financimit për vitin 2014, do të financohet nga FZHR për vitin 2015.


VENDIM             
Nr. 3, datë 9.4.2014

PËR SHPALLJEN E THIRRJES SË DYTË PËR NDARJEN E FONDIT PËR INFRASTRUKTURËN VENDORE, PJESË E FONDIT PËR ZHVILLIMIN 
E RAJONEVE

Në mbështetje të nenit 100 të Kushtetutës dhe të nenit 15 e të aneksit 3 të  ligjit nr. 185, datë 28.12.2013, “Për buxhetin e vitit 2014”, Komiteti për Zhvillimin e Rajoneve

VENDOSI:

1. Shpalljen e thirrjes së dytë për projekte të infrastrukturës vendore, për shpërndarjen e fondeve, në vlerën 1 200 000 000 (një miliardë e dyqind milionë) lekë, pjesë e Fondit për Zhvillimin e Rajoneve për vitin 2014. Kjo thirrje për aplikim përfshin, si më poshtë vijon:
a) projekte me ndikim në zhvillimin ekonomik dhe me potencial partneriteti;
b) studime dhe projekte me ndikim zhvillimi ndërvendor, rajonal etj;
c) zonat informale dhe projekte të tipit zonë zhvillimi, si dhe të tjera projekte vendore; 
2. Aplikimi për fonde të thirrjes së dytë për financimin e projekteve të infrastrukturës vendore, sipas pikës (1) të këtij vendimi, bëhet sipas kalendarit të dhënë në shtojcën I, bashkëlidhur. Institucionet aplikuese janë njësitë e qeverisjes vendore, si dhe autoritetet dhe agjencitë zhvillimore. 
3. Shqyrtimi për financim bëhet për projektet e aplikuara, sipas kalendarit dhe formularit të dhënë në shtojcat I dhe II, bashkëlidhur këtij vendimi. Procedura e vlerësimit kryhet pranë sekretariatit teknik përkatës, në Ministrinë e Planifikimit Urban dhe Turizmit, si dhe pranë Sekretariatit të Përgjithshëm të Komitetit për Zhvillimin e Rajoneve, sipas kritereve të dhëna në shtojcën III, bashkëlidhur këtij vendimi.
4. Ngarkohen ministri i Zhvillimit Urban dhe Turizmit, ministri i Financave dhe Departamenti i Programimit të Zhvillimit, Financimeve dhe Ndihmës së Huaj, në Kryeministri, për zbatimin e këtij vendimi.
Ky vendim hyn në fuqi menjëherë pasi botohet në Fletoren zyrtare.
Kryetari
Edi Rama

Zëvendëskryeministri				Anëtar
Ministri i Financave				Anëtar
Ministri i Zhvillimit Urban dhe Turizmit		Anëtar 
Ministri i Transportit dhe Infrastrukturës	 	Anëtar 
Ministri i Zhvillimit Ekonomik, Tregtisë 		
dhe Sipërmarrjes 				Anëtar
Ministri i Arsimit dhe Sportit			Anëtar 
Ministri i Shëndetësisë				Anëtar 
Ministri i Bujqësisë, Zhvillimit Rural dhe
Administrimit të Ujërave	 			Anëtar 
Ministri i Kulturës				Anëtar 
Ministri i Mjedisit				Anëtar 
Ministri i Punëve të Brendshme			Anëtar
Ministri i Shtetit për Çështjet Vendore		Anëtar 
Kryetari i Shoqatës së Bashkive të Shqipërisë	Anëtar 
Kryetari i Shoqatës së Komunave të Shqipërisë	Anëtar 
Kryetari i Shoqatës së Qarqeve të Shqipërisë 	Anëtar Kryetari i Shoqatës për Autonomi Vendore		Anëtar 
				 


 


	
Shtojcë I: KALENDARI ME AFATET E APLIKIMIT DHE VLERËSIMIT TË PROJEKTEVE

	Afati
	Institucioni përgjegjës
	Aktiviteti

	9 Prill 2014
	Komiteti për Zhvillimin e Rajoneve
	Marrja e vendimit për shpalljen e thirrjes së dytë për projekte të infrastrukturës vendore

	25 prill 2014
	Qendra e Botimeve Zyrtare
	Botimi i vendimit të Komitetit për Zhvillimin e Rajoneve, për thirrjen e dytë të projektaplikimeve për projektet e infrastrukturës vendore 

	30 prill 2014
	Aplikuesit sipas pikës 2 të këtij vendimi (autoritetet dhe agjencitë zhvillimore) 
	Dërgimi i aplikimeve nga aplikuesit, si më poshtë vijon:
1. Aplikimi online në faqen elektronike: www.dsdc.gov.al  dhe/ose
2. Aplikimi me shkresë zyrtare (me postë ose dorazi), ku dosja e plotë e aplikimit dërgohet pranë sekretariatit teknik (Ministria e Zhvillimit Urban dhe Turizimit).
3. Shkresë zyrtare drejtuar Sekretariatit të Përgjithshëm për Zhvillimin e Rajoneve, me njoftimin dhe listën e projekteve të aplikuara, të renditura sipas prioritetit. 

	30 prill – 5 maj 2014
	Sekretariati teknik (Ministria e Zhvillimit Urban dhe Turizmit)
	Vlerësimi teknik i projekteve të aplikuara, sipas pikës A, shtojca III. 

	5 maj 2014
	Sekretariati teknik (Ministria e Zhvillimit Urban dhe Turizmit)
	Sekretariati teknik paraqet zyrtarisht pranë Sekretariatit të Përgjithshëm listën e projekteve me vlerësimin përkatës teknik.

	7 maj  2014
	Sekretariati i Përgjithshëm i KZHR-së (Njësia e Bashkërendimit të Programeve dhe Planifikimit Strategjik)
	Vlerësimi strategjik i projekteve të aplikuara, sipas pikës B, shtojca III.

	7 maj 2014
	Sekretariati i Përgjithshëm i KZHR-së (Njësia e Bashkërendimit të Programeve dhe Planifikimit Strategjik)
	Përgatitja e materialeve për vendimmarrje në Komitetin për Zhvillimin e Rajoneve

	8 maj   2014 
	Komiteti për Zhvillimin e Rajoneve (KZHR)
	Vendimmarrje në lidhje me projektet për t’u financuar, nga thirrja e dytë e financimit për infrastrukturën vendore, si pjesë e FZHR-së. 



Shënim
Procesi i vlerësimit
1.Vlerësimi i projekteve të aplikuara kryhet në dy faza. Faza e parë përbën vlerësimin teknik, sipas kalendarit të dhënë në shtojcën I, bashkëlidhur këtij vendimi. Vlerësimi teknik i projekteve, sipas kritereve teknike të përcaktuara në shtojcën III, bashkëlidhur vendimit, kryhet nga sekretariati teknik për objektet e infrastrukturës vendore, i ngritur pranë Ministrisë së Zhvillimit Urban dhe Turizmit.
2. Sekretariati teknik i paraqet zyrtarisht Sekretariatit të Përgjithshëm të Komitetit për Zhvillimin e Rajoneve, sipas afateve të përcaktuara në  shtojcën I, bashkëlidhur këtij vendimi, listën e plotë të projekteve me vlerësimin përkatës, të bërë sipas kritereve të përcaktuara në pikën A të shtojcës III, bashkëlidhur vendimit. 
3. Faza e dytë e vlerësimit të projekteve bëhet sipas afateve të përcaktuara në shtojcën I të këtij vendimi. Gjatë kësaj faze, Sekretariati i Përgjithshëm i Komitetit për Zhvillimin e Rajoneve kryen vlerësimin përfundimtar të projekteve, bazuar në kriteret e përcaktuara në pikën B të shtojcës II, bashkëlidhur vendimit.  













Shtojcë II: FORMATI I APLIKIMIT

	Aplikuesi (*)
	Të vendoset emri i institucionit aplikues

	Titulli i projektit (*)
	

	Lloji/sektori i projektit (*)
	Infrastrukturë vendore

	Data e fillimit të projektit (*)
	

	Data e mbarimit të projektit (*)
	

	Data e aplikimit (*)
	

	Përshkrimi i projektit (*)
	Të përshkruhet në mënyrë të përmbledhur, se:
- ku konsiston projekti/studimi; 
- cilat janë problemet që adreson; 
- cila është vendndodhja e projektit/vendndodhja e studimit; 
- rrisqet  për zbatimin e tij, ndikimi etj., 
sipas kritereve mbi bazën e të cilave do të vlerësohet projekti.

	Qëllimi dhe objektivat (*)
	Paraqisni qëllimi dhe objektivat e projektit/studimit

	Ndikimi ekonomik i projektit (*)
	Paraqisni se cili është ndikimi ekonomik i projektit dhe si  ndikon në zhvillimin ekonomik të zonës; 

	Përshkrim i përfituesve të projektit (*)
	Cili është përfitimi dhe numri i përfituesve (bizneset; qytetarët etj.) drejtpërdrejt dhe tërthorazi nga projekti në total

	Rendi prioritar (*)
	Paraqisni me vendosje rendore, në rastet e aplikimit të më shumë se të një projekti (numri 1 cilëson për shumë prioritar, numri 2 për më pak prioritar, e në vijimësi)

	Qëndrueshmëria e projektit (*)
	Paraqisni dhe analizoni nëse projekti përfshin kosto për mirëmbajtjen (nëse po, sa parashikohen kostot dhe si do të sigurohet financimi etj.), ose nëse parashikohen për të ardhmen një kosto për mirëmbajtjen, dhe cili është institucioni që do të merret me mirëmbajtjen.

	Rrisku në zbatimin e projektit (*)
	Paraqisni dhe analizoni rrisqet e mundshme për zbatimin e projektit; cilët janë faktorët e rriskut; cilat janë masat që do të merren për të mënjanuar rriskun. 

	Potenciali për partneritet (*)
	Paraqisni dhe analizoni cili është potenciali për partneritet që parashikon projekti; nëse projekti mund të tërheqë investime të tjera për zonën; nëse ka aktualisht mundësi konkrete për partneritet me aktorë të tjerë (donatorë; biznesi etj.).

	Fondet e kërkuara nga Fondi për Zhvillimin e Rajoneve (*)
	Paraqisni fondin që kërkohet nga FZHR-ja për financim. Fondi që kërkohet është i njëjtë me financimin total për projektin, në rast se projekti nuk ka bashkëfinancim nga donatorë të tjerë.  

	Kontributi në rast bashkëfinancimi nga aplikuesi
	Paraqisni kontributin/bashkëfinancimin (nëse ka) nga aplikuesi.

	Financim nga donatorë të tjerë (*)
	Paraqisni kontributin/bashkëfinancimin nga donatorët (në rast se ka donatorë që bashkëfinancojnë).

	Financime të tjera (*)
	Nëse ka burime të tjera financimi.

	Kostoja totale e projektit (*)
	

	Projekti ka një studim fizibiliteti të cilësisë së mirë (*)
	
Paraqisni me Po dhe Jo.

	Përmbledhje e studimit të fizibilitetit (*)
	Paraqisni një përmbledhje e shkurtër e studimit të fizibilitetit, nëse ka një të tillë.

	Projekti ka një analizë kosto-përfitim të cilësisë së mirë (*)
	Paraqisni me Po dhe Jo.

	Përmbledhje e analizës kosto-përfitim (*)
	Paraqisni një përmbledhje të shkurtër të analizës kosto-përfitim, nëse ka një të tillë.

	Projekti ka një vlerësim të ndikimit në mjedis të cilësisë së mirë (*)
	
Të cilësohet me Po dhe Jo.

	Përmbledhje e vlerësimit të ndikimit në mjedis (*)
	Paraqisni një përmbledhje të shkurtër të vlerësimit të ndikimit në mjedis, nëse ka një të tillë.

	Përshkrim për gatishmërinë e projektit për zbatim (*)
	Përshkruani nëse projekti është gati për zbatim:
- nëse i disponon të gjitha dokumentet që nevojiten për zbatim;
- nëse paraqiten afatet parashikuara për procedurat e prokurimit publik; 
- nëse paraqiten afatet parashikuara për fillimin dhe përfundimin e zbatimit të punimeve.

	Dokumentet e miratimit të projektit nga një autoritet vendimmarrës(*)
	Përshkruani statusin aktual të projektit, duke paraqitur nëse:
- për projektin ka vendim për miratimin nga ana e autoriteteve më të larta (Bordi, Këshilli respektiv, KKT etj). 
- Për të gjitha rastet e sipërpërmendura të cilësohet numri dhe data e miratimit të vendimit, si dhe të citohet dokumenti.

	Përshtatja strategjike (*)
	Të paraqitet dhe të specifikohet nëse projekti është: 
- pjesë e një strategjie rajonale/vendore/kombëtare;
- pjesë e një masterplani kombëtar;
- pjesë e një plani të investimeve kapitale;
- pjesë e një plani zhvillimor strategjik (të specifikohet se lloji i planit);
Për të gjitha rastet e sipërpërmendura, të cilësohet viti i miratimit të dokumentit strategjik apo planit, si dhe të citohet dokumenti.

	Dokumentet teknike të nevojshme për të plotësuar dosjen (*)
	Paraqisni dhe bashkëngjisni dokumentet e mëposhtme:
- projektin teknik;
- preventivin;
- argumentimin teknik;
- përllogaritje/parashikim të kostove të mirëmbajtjes së investimit;
- kalendar të kryerjes së investimit (cash flow);
- studimet e fizibilitetit (nëse ka);
- vlerësim ndikimi në mjedis (nëse ka);
- analizë kosto–përfitim (nëse ka);
- analizë rrisku (nëse ka);



(*) Fushat që kanë shenjën (*) janë të detyrueshme për t’u plotësuar. 


Shënim. Dërgimi i aplikimeve sipas afatit
1. Aplikimet për projekte dërgohen në:
a) Aplikimi online në faqen elektronike: www.dsdc.gov.al, dhe/ose
b) Aplikimi me shkresë zyrtare (postë ose dorazi), ku dosja e plotë e aplikimit dërgohet pranë sekretariatit teknik, në Ministrinë e Zhvillimit Urban dhe Turizmit.
2. Përveç formatit të aplikimit si më lart, institucionet aplikuese dërgojnë shkresë zyrtare drejtuar Sekretariatit të Përgjithshëm për Zhvillimin e Rajoneve me njoftimin e dërgimit të aplikimit pranë sekretariatit teknik dhe listën e projekteve të aplikuara, të renditura sipas prioritetit që i jepet nga aplikanti. 

Shtojcë III: KRITERET E VLERËSIMIT 
TË PROJEKTEVE

Pika A. Kriteret e vlerësimit teknik
Këto kritere përdoren nga sekretariatet teknike për të vlerësuar teknikisht projektin dhe në bazë të tyre kryhet vlerësimi maksimal me 70 pikë i projektit. Kriteret (1) dhe (2) detajohen në nënkritere përkatëse teknike nga sekretariati teknik për projektet e infrastrukturës vendore, i ngritur pranë Ministrisë së Zhvillimit Urban dhe Turizmit. 
Kriteret teknike për vlerësimin e projekteve janë, si më poshtë vijon:
1. Cilësia teknike dhe kostimi, vlerësimi financiar i projekteve të propozuara nga aplikuesit. Ky kriter nënkupton se projektet janë detajuar saktë dhe qartë teknikisht. Kostimi dhe preventivimi  janë përpiluar saktë nga aplikanti, me çmimet referencë sipas buletineve, etj. Ky kriter vlerësohet me 0 deri maksimalisht 20 pikë.  
2. Niveli i ulët i rriskut për zbatimin e projektit, bazuar në elemente të përshkrimit të projektit që orientojnë mbi rriskun e mundshëm në prokurimin publik, zbatimin me sukses të projektit dhe përdorimin në kohë të fondeve publike. Projekti rekomandohet të ketë një analizë të rriskut. Ky kriter vlerësohet me 0 deri maksimalisht 10 pikë. 


3. Ndikimi ekonomik i projektit, sipas komponentëve, si më poshtë vijon:
- Projekte me ndikim në zhvillimin ekonomik të zonës, në zhvillimin e biznesit, të SME-ve, sektorëve ekonomikë, si edhe të turizmit. Për këtë, nevojitet të argumentohet duke paraqitur të dhëna mbi natyrën e bizneseve, apo SME-ve përfituese nga projekti (industri turistike, industri e lehtë përpunuese, biznese facon, etj). Për këtë komponent, vlerësimi bëhet me 0 deri në maksimalisht 10 pikë. 
- Projekt me karakter ndërvendor, me potencial partneriteti (nëse përfaqëson interesat e më shumë se dy njësive vendore). Kriteri inkurajon ato projekte që kanë ndikim sa më të gjerë në konsolidimin e strukturës ekonomike të zonave të ndryshme. Për këtë komponent vlerësimi përfshin 0 deri 10 pikë. 
4. Potenciali që paraqet për partneritet projekti, duke argumentuar përmes paraqitjes së natyrës, dobisë, funksionit të partneritetit, si edhe nivelit të bashkëfinancimit nga partnerët dhe donatorët. Ky kriter vlerësohet me 0 deri në maksimalisht 10 pikë.
5. Analizat apo studimet që janë kryer në lidhje me projektin, si studimi i ndikimit në mjedis, analiza kosto-përfitim, studimi i fizibilitetit të projektit etj. Vlerësimi sipas këtij kriteri bëhet me 0 deri maksimalisht 5 pikë.
6. Qëndrueshmëria e investimit nga projekti, që lidhet me faktin nëse janë parashikuar kosto mirëmbajtjeje për projektin në vazhdimësi, të cilat do të merren përsipër nga institucioni aplikues. Vlerësimi sipas këtij kriteri bëhet me 0 deri maksimalisht 5 pikë.
Pika B. Kriteret e vlerësimit strategjik
Përdoren nga sekretariati i përgjithshëm për të kryer vlerësimin e projektit nga pikëpamja e të qenit projekt prioritar në nivel vendor, qarku apo kombëtar, duke vlerësuar një projekt me maksimalisht 30 pikë, sipas kritereve në vijim:



 
1. Shkalla e përputhshmërisë me përparësitë/strategjitë vendore dhe/ose të zhvillimit të nivelit rajonal/kombëtar dhe ndikimi në zhvillimin lokal/rajonal/kombëtar. Vlerësimi për këtë kriter përfshin nga 0 deri në maksimalisht 10 pikë. 
2. Potenciali për zhvillim ekonomik, qëndrueshmëria e projektit, si edhe potenciali për tërheqjen për investime të reja dhe/apo faza të reja të zhvillimit, që paraqet projekti. Vlerësimi për këtë kriter përfshin nga 0 deri në maksimalisht 15 pikë. 
3. Potenciali për zhvillim dhe integrim urban, lidhur me zonat informale kryesisht.  Vlerësimi për këtë kriter përfshin nga 0 deri në maksimalisht 5 pikë.


